Նախ այն մասին, ինչը միանգամից դժվար է ընկալել առողջ տրամաբանությամբ եւ որոշ ջանքեր է պահանջում հասկանալու, թե ինչպես առհասարակ կարող է ստեղծվել նման իրավիճակ: Եվ այսպես, «Yerkir.am» կայքի տեղեկացմամբ, լեռնադահուկորդ Աշոտ Կարապետյանը մարզվելու եւ մրցուղին փորձարկելու հնարավորություն չի ունեցել, որովհետեւ... բռնվեք, որ չընկնեք՝ նրան չեն տրամադրել համապատասխան մարզագույք, իսկ մարզազգեստին բացակայել է երկրի անվանման նշագրումը: Աղբյուրի փոխանցմամբ, օլիմպիական խաղերի կազմակերպիչները հայտարարել են, որ մարզահագուստի վրա համապատասխան նշումներ չեն արել, քանզի նախատեսված ժամկետից ուշ են ստացել մարզիկի անունը: